Document ID: /roh_data/filtered/swiss_laws_in_ROHinterleaved.jsonl.gz/24413

This text was translated from EN into Rumantsch Grischun.

If the public prosecutor decides to stand by the summary penalty order, it shall send the files immediately to the court of first instance for the conduct of the main proceedings. The summary penalty order constitutes the indictment. The court of first instance shall decide on the validity of the summary penalty order and its rejection. The rejection may be withdrawn at any time prior to the conclusion of the party submissions. If the person filing the rejection fails to attend the trial without excuse or being represented, the rejection is deemed to have been withdrawn. If the summary penalty order is invalid, the court shall revoke it and refer the case back to the public prosecutor for new preliminary proceedings to be conducted. If the rejection relates only to costs and compensation or other incidental legal orders, so the court shall decide in written proceedings, unless the person filing the rejection expressly requests a hearing. If summary penalty orders have been issued to two or more persons in relation to the same act, Article 392 applies mutatis mutandis.

Sche la procura publica decida d’insister sin il mandat penal, surdat ella immediatamain las actas a la dretgira d’emprima instanza per exequir la procedura principala. Il mandat penal vala sco acta d’accusaziun. La dretgira d’emprima instanza decida davart la valaivladad dal mandat penal e da la protesta. La protesta po vegnir retratga fin a la terminaziun dals pledoyers. Sch’il protestader na cumpara nunperstgisadamain betg a la tractativa principala e sch’el na sa lascha er betg represchentar, vala sia protesta sco retratga. Sch’il mandat penal è nunvalaivel, l’annullescha la dretgira e surdat il cas a la procura publica per exequir ina nova procedura preliminara. Sche la protesta sa referescha mo als custs ed a las indemnisaziuns ubain ad ulteriuras consequenzas accessoricas, decida la dretgira en ina procedura en scrit, nun ch’il protestader pretendia expressivamain ina tractativa. Sch’i èn vegnids decretads cunter pliras persunas mandats penals che sa refereschan als medems fatgs, è applitgabel l’artitgel 392 confurm al senn.